|  |  |
| --- | --- |
|  |  |
| Lp Mart MägipeadirektorStatistikaametmaiki.ilves@stat.ee  | Teie: 22.02.2019Meie: 26.03.2019 nr 2.1.-5/19/520 |

**Vastus selgitustaotlusele**

Elektroonilise side seaduse (ESS) § 105 lõike 1 alusel võib sideettevõtja töödelda kliendi asukohaandmeid ainult siis, kui need andmed on enne töötlemist muudetud anonüümseks. Seega ei saa pseudonüümitud kliendi asukohaandmeid töödelda, sest seadusest tuleneb kohustus muuta andmed anonüümseks. Selgitan, et isikuandmete edastamiseks peab olema õiguslik alus, kuid anonüümsete andmete edastamiseks õiguslikku alust vaja ei ole. Andmekaitse põhimõtted kohalduvad isikuandmetele, mitte anonüümsetele andmetele.

Füüsilise isiku tuvastatavuse kindlaks tegemisel tuleks arvesse võtta kõiki vahendeid, mida vastutav töötleja või keegi muu võib füüsilise isiku otseseks või kaudseks tuvastamiseks mõistliku tõenäosusega kasutada, näiteks teiste hulgast esiletoomine. Selleks et teha kindlaks, kas füüsilise isiku tuvastamiseks võetakse mõistliku tõenäosusega meetmeid, tuleks arvestada kõiki objektiivseid tegureid, näiteks tuvastamise maksumus ja selleks vajalik aeg, võttes arvesse nii andmete töötlemise ajal kättesaadavat tehnoloogiat kui ka tehnoloogilisi arenguid.[[1]](#footnote-1)

Loodan, et sain oma selgitustega Teile abiks olla. Ennatlikult ei hakka inspektsioon kohe hinnangut andma asjaolule, kas tegemist on anonüümsete andmetega, kuna see eeldaks kõigi osapoolte seisukohtade ära kuulamist ning seejärel seisukoha kujundamist.

Lugupidamisega

Kristjan Küti

vaneminspektor

peadirektori volitusel

1. Vt isikuandmete kaitse üldmääruse pp. 26 [↑](#footnote-ref-1)